
				IRAGARKIAK

				Beste iragarki ofizial batzuk

				SEGURTASUN SAILA

				5902

				IRAGARKIA, zeinaren bidez epatzen baitira, Bilboko Administraziorekiko auzien 6 zenbakiko Epaitegian, izapidetzen ari den 131/2019 prozedura laburtuan interesa duten pertsonak.

				Polizia eta Larrialdietako Euskal Akademiaren zuzendari nagusiak erabaki zuen Bilboko Administrazioarekiko auzien 1 zenbakiko Epaitegira bidaltzea prozedura horri buruzko administrazio-espedientea:

				Ertzaintzako Funtzionario batek 131/2019 jarritako prozedura laburtua, 2019ko urtarrilaren 23ko ebazpenaren bidez deitutako Ertzaintzaren Oinarrizko Eskalako karrerako funtzionarioentzat Brigada Mugikorrean Espezializatzeko ikastaroetan sartzeko hautaketa-prozeduran emandako 2019ko urriaren 15eko ebazpenaren kontra. Ebazpen horrek persona hori hautaketa-prozeduratik kanpo uztea erabaki zuen.

				Horregatik, Administrazioarekiko auzien jurisdikzioa arautzen duen uztailaren 13ko 29/1998 Legearen 49.1 artikuluan xedatutakoaren arabera, prozeduran interesa duten pertsonak epatzen dira, bederatzi eguneko epean, iragarki hau Estatuko Aldizkari Ofizialean argitaratu eta hurrengo egunetik aurrera, Bilboko Administrazioarekiko auzien 6 zenbakiko Epaitegian bertaratu daitezen, egoki baderitzote, euren legezko interesen alde egiteko.

				Arkauti, 2019ko abenduaren 16a.

				Polizia eta Larrialdietako Euskal Akademiako zuzendari nagusia,

				MALENTXO ARRUABARRENA JULIÁN.

